# data[].attributes.attachment_link.readable_text
Boli Pulmonare Obstructive Cronice (BPOC)

Fumatul este cel mai important factor de risc pentru bolile pulmonare obstructive cronice (BPOC), boli care nu se vindecă, dar se pot trata. Pacienții cu BPOC pot prezenta simptome de tuse, dispnee (dificultate în respirație), wheezing (respirație șuierătoare) sau senzații de apăsare în piept. Ei rămân fără suflu când urcă scările sau au nevoie să se oprească și „să-și tragă sufletul" mai des decât alte persoane de aceeași vârstă.

Studiile clinice realizate la nivel mondial arată că fumătoarele sunt mai predispuse să dezvolte BPOC decât fumătorii, fiind vulnerabile în mod special la instalarea formelor severe ale bolii. În același timp, pentru fumătorii a peste 25 de țigări pe zi, riscul de deces este de 20 de ori mai mare decât în cazul nefumătorilor. Din momentul stabilirii diagnosticului, durata vieții a jumătate dintre pacienți este evaluată la 5 - 10 ani.

Niciodată nu este prea târziu să te lași de fumat și să reduci, astfel, riscul de a dezvolta o boală pulmonară obstructivă cronică. Încetarea fumatului are un impact pronunţat, scăzând rata exacerbărilor bolii și riscul complicaţiilor cardiovasculare.

Fumatul constituie un factor de risc major în apariţia cancerului bronhopulmonar, un cancer extrem de agresiv ce conduce la mai multe decese decât oricare alt tip de cancer.

În medie, o persoană care fumează 2 pachete de țigări pe zi inhalează pe an aproximativ 140 g de substanţe cancerigene. Riscul nu se calculează doar în raport cu numărul de ţigarete fumate zilnic, ci şi cu vârsta la care s-a început fumatul, persoanele care își însușesc acest obicei de tinere având cel mai mare risc de a dezvolta un cancer pulmonar.

Rata de mortalitate prin cancer pulmonar creşte și odată cu numărul ţigaretelor fumate pe zi şi cu adâncimea inhalaţiei, perioada în ani a fumatului, tipul de ţigări (risc dublu în cazul ţigărilor fără filtru) sau lungimea ţigaretelor (lungimea mai mare aduce mai multă nicotină în organism).

Infecții ale tractului respirator

Fumatul este unul dintre cei mai importanţi factori de risc pentru infecțiile tractului respirator: în literatura de specialitate se consemnează un risc de 3,15 ori mai mare pentru marii fumători (1-2 pachete de țigări pe zi) sau de 2 ori mai mare pentru indivizii care au fumat la un moment dat în viață (indiferent de cantitate).

Cu toate acestea, un număr mare de studii demonstrează că stoparea fumatului duce la scăderea semnificativă a riscului de infecţie. Acestea subliniază importanţa stopării fumatului ca măsură preventivă a afecţiunilor infecţioase, având în vedere că rata de risc scade cu 50% în decurs de 5 ani de la renunțarea la fumat.

Astmul este o boală inflamatorie cronică, ce afectează căile respiratorii. Deși ea poate fi declanșată de o serie de factori de mediu și factori genetici, studiile de specialitate arată că atât fumatul activ, cât și cel pasiv au o influență considerabilă în a determina apariția astmului, în special în cazul bebelușilor ale căror mame fumează în timpul sarcinii.

În plus, chiar dacă astmul a fost declanșat de alți factori externi, fumatul este contraindicat pentru astmatici, putând conduce la dezvoltarea unei forme mai grave de boală. Deoarece fumatul inflamează căile respiratorii, tratamentul de specialitate pentru astm nu poate avea aceeași eficiență precum în cazul unui nefumător decât prin utilizarea unor doze mai mari.

Fumatul creşte riscul de deces prin tuberculoză, raportul dintre rata deceselor la fumătorii cu tuberculoză și nefumătorii suferind de aceeaşi boală fiind de 2,8.

În plus, marii fumători au un risc de 2-3 ori mai mare de a face această boală decât nefumătorii, ca urmare a faptului că fumatul determină frecvent tuse cu expectoraţie, ridicând astfel gradul de contagiozitate a bolnavilor baciliferi. Formele de tuberculoză activă gravă extinsă, precum şi recidivele, sunt mai frecvente la marii fumători. Concomitent, asocierea fumatului cu tuberculoza creşte și riscul apariţiei unui cancer bronhopulmonar.

Într-o proporție covârșitoare de 84% a cazurilor, cancerul laringian a fost determinat de fumat. La acesta, se adaugă frecvent și consumul de alcool, situație în care riscul este cumulativ. La femeile fumătoare, riscul de a face cancer laringian este de 17,8 ori mai mare decât la femeile nefumătoare.

Simptomele declanșării cancerului laringian sunt variate și pot consta în:

Schimbarea timbrului vocii și răguşeală de diferite grade de intensitate;

Senzaţia de uscăciune în gât;

Tuse persistentă;

Dificultăți în a respira (fie permanent, fie intermitent);

Senzaţia de corp străin în gât;

Dureri la nivelul urechii;

Apariţia unei tumefieri în regiunea gâtului.

Orice persoană care fumează în mod constant și sesisează aceste manifestări clinice, cu evoluţie spre agravare în timp, ar trebui să se adreseze unui specialist ORL pentru a-și verifica starea de sănătate

# data[].attributes.attachment_link.description
Boli Pulmonare Obstructive Cronice (BPOC) Fumatul este cel mai important factor de risc pentru bolile pulmonare obstructive cronice (BPOC), boli care nu se vindecă, dar se pot trata. Pacienții cu BPOC pot prezenta simptome de tuse, dispnee (dificultate în respirație), wheezing (respirație șuierătoare) sau senzații de apăsare în piept.

# data[].attributes.headline
Fumatul și consecințele asupra sănătății 

# data[].attributes.subject
Fumatul și consecințele asupra sănătății 

# data[].attributes.attachment_link.title
Fumatul si consecintele acestuia asupra organismului

# data[].attributes.body
PENTRU CA STIU cuprinde marturii cutremuratoare ale oamenilor care se confrunta cu consecintele fumatului. Pentru ca toti trebuie să știm.

Material promovat de Societatea Română de Pneumologie.

# data[].attributes.body
Alege activități care pot înlocui cu succes fumatul!

# data[].attributes.attachment_link.provider_name
Wordwall - Creează lecții mai bune mai repede

# data[].attributes.attachment_link.description
Resursă didactică | Mestecatul gumei, Împărtășirea baloanelor, Mestecatul cuișoarelor, Savuratul acadelelor, 10 minute de gimnastică .

# data[].attributes.attachment_link.readable_text
Renuntarea la fumat este cea mai buna alegere pe care fumatorii o pot face pentru a isi creste calitatea vietii. Pentru ca nu este un pas usor de facut, acestia trebuie sa isi caute intotdeauna motivatii. Iata o lista cu 30 de efecte pozitive ale lasatului de fumat, ce ii pot motiva in fiecare zi din prima luna de incercare, conform health.com.
Ziua 1: Vei dormi mai bine: Fumatorii sunt de patru ori mai predispusi tulburarilor de somn, prin comparatie cu nefumatorii, precum si oboselii resimtite dupa o noapte de odihna, arata un studiu realizat de cercetatorii de la Universitatea Johns Hopkins.

Ziua 2: Oasele tale vor fi mai puternice: Persoanele de sex feminin ce obisnuiesc sa fumeze pierd intre 2,3% si 3,3% din densitatea minerala osoasa pe o durata de 10 ani de fumat. Efectele sunt si mai severe in randul femeilor aflate la menopauza.

Ziua 3: Vei reduce refluxul de acid gastric: fumatul potenteaza refluxul gastroesofagian, intrucat slabeste valva dintre stomac si esofag, cauzand refularea acidului in esofag.

Ziua 4: Animalele tale de companie vor fi mai sanatoase: Fumatul pasiv este daunator pentru toate vietatile aflate in jurul tau, nu numai pentru oameni si copii. O serie de studi arata ca fumatul pasiv la domiciliu este asociat declansarii cancerului oral si limfomului la pisici, cancerului pulmonar si nazal la caini, si cancerului pulmonar la pasari.

Ziua 5: Ai mai putine sanse sa starnesti un incediu: Un studiu constata ca persoanele care locuiesc in gospodarii in care se fumeaza au de pana 6,6 ori mai multe sanse sa fie vatamate intr-un incediu, prin comparatie cu persoanele care traiesc intr-un mediu in care nu sunt fumatori. Conform unui alt studiu, tigarile sunt cauza a 55% din incendiile domestice, dar si principala cauza a decesului in urma unui incediu.

Ziua 6: Te bucuri de efectele unui consum de cafea redus: Organismul unui nefumator elimina cofeina mult mai repede decat cel al fumatorilor. De asemenea, nefumatorii obisnuiesc sa consume, in medie, jumatate din cantitatea de cafea consumata de fumatori si, asa cum se stie deja, cafeaua este cauza principala a anxietatii si insomniei.

Ziua 7: Ranile se vindeca mai usor: Mai multe studii au descoperit ca fumatorii se vindeca mult mai greu decat nefumatorii in urma unor interventii chirurgicale, de la cele estetice, pana la cele dentare.

Ziua 8: Vei manca mai putin: Desi majoritatea oamenilor sunt de parere ca fumatul le suprima pofta de mancare si senzatia de foame, in realitate tigarile afecteaza papilele gustative si din acest motiv provoaca pofte alimentare pentru alimente nesanatoase. In cadrul studiilor de specialitate, fumatul a fost asociat cu un aport mai mare de calorii, in special din produse alimentare bogate in grasimi saturate si colesterol.

Ziua 9: Calitatea spermei se imbunatateste: Chiar daca apetitul sexual nu este suprimat in randul barbatilor fumatori, acestia au un numar mai mic de spermatozoizi, dar si anomalii ale formei si functiilor acestora.

Ziua 10: Pilula anticonceptionala nu mai este un pericol pentru sanatate: Fumatoarele care iau pilule contraceptive trebuie sa renunte la unul dintre aceste doua obiceiuri. Pastilele contraceptive nu sunt recomandate fumatorilor, intrucat prezinta un risc crescut de formare a cheagurilor de sange si de declansare a infarctului miocardin si accidentelor vasculare cerebrale.

Ziua 11: Ai mai putine sanse sa dezvolti psoriazis: Studiile de specialitate au aratat ca fumatul zilnic este asociat riscului crescut aparitia afectiunilor grave ale pielii, precum psoriazis. Cu cat numarul de tigari fumate intr-o zi este mai mare, cu atat sansele de aparitie a psoriazisului este mai ridicat.
Vei inhala mai putini microbi: Noi cercetari sugereaza ca tigarile sunt pline de microbi, ce sunt inhalati odata cu fumul de tigara. Nu este clar cat de daunatori sunt acesti microbi, insa aceasta descoperire ne trezeste, in mod inevitabil, repulsie.

Ziua 13: Vei avea un par mai sanatos: Fumatorii au pana la sase ori mai multe sanse sa li se albeasca parul prematur si de doua ori mai predispusi caderii parului, prin comparatie cu nefumatorii.

Ziua 14: Te vei putea bucura de gust: Intr-un studiu efectuat in randul fumatorilor, cercetatorii au constatat ca acestia sunt mai putin receptivi la aromele dulci prin comparatie cu cei care nu au fumat niciodata.

Ziua 15: Vei experimenta menopauza la varsta programata: O serie de studii arata ca fumatul accelereaza aparitia menopauzei, ce se declanseaza in randul persoanelor de sex feminin ce obisnuiesc sa fumeze cu cativa ani mai devreme decat varsta la care este normal sa apara, asa cum se intampla in randul femeilor nefumatoare.

Ziua 16: Vei fi mai increzator in pat: Fumatul afecteaza circulatia sangelui si, cu cat fluxul sanguin transmis catre organele genitale este ingreunat, cu atat sansele de a avea o erectie durabila scad.

Ziua 17: Vei avea dintii mai albi: Fumatul si consumul de cafea sunt printre cele mai des intalnite cauze ale aspectului nenatural al dintilor, aparitiei petelor dentare.

Ziua 18: Vei petrece mai putin timp pe scaunul dentistului: Daca obisnuiesti sa fumezi, petele dentare nu sunt singura ta problema. Conform American Dental Associaton, fumatul creste riscul tuturor problemelor ce tin de sanatatea orala, inclusiv a cancerului oral si bolilor gingivale.

Ziua 19: Vei fi mai putin predispus accidentelor rutiere: Un studiu realizat in 1990 si publicat in "Canadian Journal of Public Health" arata ca fumatorii au un risc crescut de pana la 1,5 ori pentru implicarea in accidentele rutiere.

Ziua 20: Veti lua medicamente in doze mai mici: Fumatul afecteaza enzimele hepatice resposanbile pentru procesarea anumitor medicamente, astfel incat fumatorii sunt nevoiti sa ia medicamente in doze mai mari pentru a obtine efectele observate in randul nefumatorilor.

Ziua 21: Iti vei pastra sanatatea ochilor: Expunerea la fumul de tigara dubleaza riscul de a dezvolta degenerescenta maculara - cauza principala a orbirii.
Vei fi mai putin predispus riscului declansarii bolii Crohn: Fumatorii au de patru ori mai multe sanse sa dezvolte aceasta boala deosebit de dureroasa, ce provoaca diaree si necesita interventii chirurgicale intestinale.

Ziua 23: Vei economisi mai multi bani: Pe langa numeroasele beneficii asupra sanatatii de care avem parte, renuntarea la fumat un efect pozitiv garantat si asupra conditiei noastre materiale.

Ziua 24: Vei avea parte de mai multa energie si vitalitate: La numai trei saptamani dupa ce te-ai lasat de fumat vei observa ca esti capabil sa efectuezi anumite eforturi fizice fara a gafai. Stoparea fumatului da timp organismului pentru a se vindeca si regenera, iar plamanii se vor curata permitandu-va sa respirati mai usor.

Ziua 25: Vei avea mai putine riduri: Dupa 10 ani de fumat, acest obicei accelereaza procesul de imbatranire prin ingustarea vaselor de sange aflate la nivelul pielii si deteriorarea tesuturilor care dau pielii rezistenta si elasticitate.

Ziua 26: Vei avea un ten stralucitor: Ati observat cum tenul unui fumator este mai putin stralucitor? Un studiu realizat in 1985 arata ca sintagma "ten de fumator" este folosita pentru a descrie anumite caracteristici faciale, precum prezenta ridurilor, aspectul cenusiu al pielii si fata obosita, toate aceste defecte fiind cauzate de fumatul pe termen lung.

Ziua 27: Nu vei mai avea degetele ingalbenite: Nicotina din fumul de tigara nu ingalbeneste numai dintii, ci si pielea degetelor si unghiile.

Ziua 28: Veti reduce riscul declansarii bolilor cardiace si al atacului de cord: Fumatorii au risc de pana la patru ori mai mare pentru a dezvolta boli ale inimii, prin comparatie cu nefumatorii.

Ziua 29: Veti obtine mai multe placeri de la viata: Nu trebuie luate in seama ideile promovate de producatorii de tigari despre fumat, activitate asociata in mod eronat cu ideea de placere, independenta si un nivel crescut de atractivitate. Intr-un studiu realizat in 2008, oamenii de stiinta din Marea Britanie au evaluat nivelul de bunastare in randul a 10.000 de persoane de peste 50 de ani si au constatat ca persoanele ce se aflau in grupul de fumatori au raportat un nivel mai mic de bunastare si satisfactie a vietii, prin comparatie cu nefumatorii.
Vei trai mai mult: Fiecare tigara reduce speranta de viata cu 11 minute, sunt de parere cercetatorii de la Universitatea din Bristol. Asta inseamna ca 10 tigari pe zi, timp de 10 ani, ar putea scurta cu aproximativ un an durata vietii fumatorului.

Autor: G.T.

# data[].attributes.attachment_link.description
Renuntarea la fumat este cea mai buna alegere pe care fumatorii o pot face pentru a isi creste calitatea vietii. Pentru ca nu este un pas usor de facut, acestia trebuie sa isi caute intotdeauna motivatii. Iata o lista cu 30 de efecte pozitive ale lasatului de fumat, ce ii pot motiva in fiecare zi din prima luna de incercare, conform health.com.

# data[].attributes.body
Ziua Naţională fără Tutun este marcată, în fiecare an, în a treia joi din luna noiembrie, printr-o iniţiativă menită a atrage atenţia asupra impactului pe care îl are fumatul asupra sănătăţii oamenilor.

# data[].attributes.headline
Lege interzicere fumat în spații publice

# data[].attributes.subject
Lege interzicere fumat în spații publice

# data[].attributes.body
PENTRU CA IMI PASA, un clip cu participarea unor persoane publice din Romania care explica efectele legii pentru ei si munca lor. Material promovat de Societatea Română de Pneumologie.

# data[].attributes.headline
COVID 19-un motiv în plus pentru a renunța la fumat 

# data[].attributes.subject
COVID 19-un motiv în plus pentru a renunța la fumat 

# data[].attributes.headline
Informații despre fumat și consecințe asupra organismului

# data[].attributes.subject
Informații despre fumat și consecințe asupra organismului

# data[].attributes.attachment_link.readable_text
Efectele fumatului asupra sanatatii

Tutunul este o planta o care provine din America de Nord si Sud.
Originile sunt in anii 6000 a.Chr cand se crede ca indienii americani au inceput sa cultive tutun.
La inceputul erei noastre, indienii americani au inceput sa foloseasca tutunul atat in practicile religioase, cat si medicale.
S-a crezut ca tutunul este un panaceu universal, folosit la rani si la combaterea durerii.
Mestecatul de tutun se credea ca inlatura durerile de dinţi.
In 15 octombrie 1492, lui Cristofor Columb i s-au oferit pentru prima oara frunze uscate de tutun, ca dar din partea indienilor americani cuceriti.
Curand dupa aceasta, marinarii au adus tutunul in Europa, care a început sa se cultive peste tot pe batranul continent.
In timpul Razboiului de Independenta din 1776, culturile de tutun au ajutat financiar obtinerea independentei de catre americani.
Fumatul tigarilor a cunoscut o explozie in timpul Primului Razboi Mondial, cand tigarile au fost denumite "fumul soldatilor".
In 1923, Camel controla 45% din piata Statelor Unite, motiv pentru care Phillip Morris a inceput sa scoata pe piata Marlboro o tigara pentru femei, "usoara ca luna mai".
Ca sa faca fata concurentei, Compania Americana de Tutun, producatoarea gamei Luky Strike a scos pe piata tigarile sale pentru femei, castigand 38% din piata.
Incidenta fumatului printre femei si adolescenti s-a triplat in timp scurt, intre anii 1925-1935, ca urmare a acestei concurente.
In timpul celui de-al Doilea Razboi Mondial (1939-1945), tigarile erau incluse in ratia soldatilor.
Companiile de tutun au trimis milioane de tigari soldatilor, gratis, iar cand acestia s-au intors acasa, companiile au avut consumatori loiali.
In timpul anilor 80 a inceput razboiul impotriva industriei de tutun, datorita efectelor daunatoare ale fumatului.
Companiile de tutun nu au mai avut sustinere politica si au aparut tot mai multe locuri publice unde fumatul a fost interzis.
Recent, au aparut tot mai multe dovezi ca industria de tutun avea informatii ca fumatul este daunator sanatatii, dar au continuat sa vanda tutun.
De asemenea, sunt dovezi ca aceste companii stiau ca nicotina duce la adictie si au ascuns aceste informatii pentru ca milioane de oameni sa devina dependenti de acest obicei periculos.

COMPONENTELE FUMULUI DE TIGARA

Fumul de tigara contine peste 4000 de substante, multe dintre ele fiind toxice, mutagene, cancerigene si farmacologic active. Dintre substantele toxice ce se afla in fumul de tigara, amintim:
Cancerigene: hidrocarburile policiclice aromatice si nitrozaminele (benzpirenul)
Nicotina - drog adictiv
Monoxidul de carbon - afecteaza transportul oxigenului in sange
Oxizii de azot - cauzeaza ditrugerea plamanului, ducand la emfizem
Acidul cianhidric - afecteaza cilii si plamanul
Acroleina, amoniacul, dioxidul de azot si formaldehida - afecteaza plamanul
Metale grele (76 metale grele, dintre care: nichel, arsen, cadmiu, crom, plumb) - sunt asociate cu aparitia cancerului
Substante radioactive (Poloniu 210, Potasiu 40, Radiu 226, Radiu 228, Thoriu 228) - cu efect cancerigen

EFECTELE FUMATULUI ASUPRA SANATATII

Efectele negative de foarte scurta durata:
- la cateva minute dupa primul fum;:
- ritmul inimii se accelereaza;
- tesutul laringelui devine iritat;
- oxidul de carbon intra in sange;
- substantele cancerigene intra imediat in plamani aerul este poluat;
- ochii pot fi iritati;
- temperatura pielii scade.

Efecte pe termen mediu si lung:
Plamani
- Fumatul este responsabil pentru 80-90% dintre bronhopneumopatiile cronice obstructive - obstructie cronica a cailor respiratorii.
- Fumatul este responsabil de 85% dintre cancerele bronhopulmonare, de aparitia bronsitei cronice, inflamatii ale gatului, nasului si alte infectii respiratorii.
Efectele pot dura pana la 20 de ani de la renuntare.

Inima si vasele de sange:
- Fumatul este raspunzator de 30% dintre decesele prin boli cardiovasculare.
- Monoxidul de carbon din fumul de tigara creste nivelul de colesterol din sange, care duce In final la depunerea acestuia pe peretii vaselor de sange.
- Fumatul cauzeaza de asemenea rigidizarea peretilor arteriali.
- Nicotina din tigari creste presiunea sangelui, bataile inimii si cerinta de oxigen a muschiului inimii. Provoaca, de asemenea, constrictia vaselor, ceea ce poate duce la infarct miocardic.
- Sangele se coaguleaza mai repede la fumatori decat la nefumatori, ceea ce poate duce la formarea unor cheaguri care pot duce la astuparea vaselor de sange si aparitia infarctului.
Efectele pot dura pana la 15 de ani de la renuntare.

Cancer
Fumatul duce la aparitia cancerului de buze, limba, glande salivare, gura, laringe, esofag si faringe.
Aparitia cancerului de stomac este de asemenea asociata cu fumatul.
Cancerul de vezica urinara are printre factorii de risc si fumatul. De asemenea, cancerul renal, de col uterin si pancreas.
Exista o relatie puternica de dependenta intre fumat si aparitia leucemiei.

Probleme hormonale
La femeile care fumeaza, menopauza se instaleaza in medie cu 5 ani mai devreme decat la nefumatoare.
Fumatul si nicotina pot produce disfunctionalitati la nivelul hormonilor implicati in functia reproducerii.
La femeile care fumeaza este crescut riscul de aparitia a osteoporozei, iar la barbatii care fumeaza este scazuta mobilitatea spermatozoizilor.

FUMATUL PASIV
Inspirarea fumului de tigara de catre nefumatori, intr-un mediu in care se fumeaza, este la fel de daunator pentru sanatate ca si fumatul propriu-zis sau chiar mai daunator.
Fumul de tigara contine multi vapori si particule, astfel incat inhalate, acestea sunt daunatoare atat pentru fumator cat si pentru persoanele din apropierea acestuia.
Cand un nefumator se casatoreste cu un fumator, riscu de a face cancer pulmonar si boli cardiovasculare se dubleaza pentru nefumator.
Copiii si sugarii au tesuturi delicate si fragile si pot fi foarte usor afectate de catre fumatul pasiv. Ei pot sa dezvolte alergii, astma, bronsite cronice, boli cardiovasculare. Multi dintre ei pot sa se imbolnaveasca de cancer, odata cu inaintarea in varstA. Copiii care provin de la parinti fumatori sunt spitalizati mai frecvent pentru bronsita si pneumonii in primul an de viatA.
Prezinta mai multe infectii respiratorii acute in primii doi ani de viata, au mai frecvente infectii cronice ale urechii, tuse si expectoratie.

Alte efecte
Eficacitatea medicamentelor este mult redusa la fumatori.
Nicotina duce la aparitia gastritelor, ulcerelor duodenale, ulcerelor gastrice.
Fumatul accelereaza procesul de imbatranire si este asociat cu sforaitul si apneea in timpul somnului, de asemenea cu moartea subita a noului-nascut.
Vocea ragusita la femei apare de 17 ori mai frecvent la fumatoare. Pilozitatea faciala mai frecventa, ingalbenirea tegumentelor degetelor, a unghiilor si impregnarea cu miros de tutun apare de asemenea la fumatori.

NICOTINA ESTE UN DROG
Nicotina este unul dintre cele mai des folosite droguri. psihoactive, dupa alcool.
Fiecare tigara aduce in organism cate 6-8 mg de nicotina.
Dependenta de nicotina apare atunci cand o persoana are nevoie compulsiva (necontrolabila) psihica, fizica si/sau sociala pentru a consuma nicotina.
Cantitatea si frecventa consumului de nicotina creste (de exemplu, o persoana care fuma un pachet va ajunge sa fumeze 2 pachete, datorita instalarii tolerantei).
O buna parte din timp fumatorul si-o petrece incercand sa faca rost de tigara.
Persoanele dependente de nicotina nu reusesc sa renunte datorita fenomenului de sevraj: stare de rau, crestere in greutate, o dorinta puternica de a consuma nicotina, iritabilitate, tremor la nivelul degetelor. De aceea, recaderile la persoanele care incearca sa renunte la fumat sunt numeroase. Aceste fenomene pot sa apara la cateva ore dupa ultimul fum de tigara si pot dura pana la o saptamana.
Cantitatea de nicotina ce ajunge in plamani, in cavitatea bucala si in sistemul gastrointestinal creste prin fumat (aproximativ 90% este absorbita de organism).
Moleculele de nicotina actioneaza la nivelul fiecarei celule ale organismului. Aceasta poate creste salivatia, creste cantitatea de acid si motilitatea stomacului, creste frecventa batailor inimii si presiunea arteriala. La nivelul celulelor nervoase, aceasta actioneaza ca un stimulent psihomotor, inducand starea de alerta, creste puterea de concentrare, creste atentia si scade senzatia de foame.

MOTIVATIA FUMATULUI

Fumatul este o boala care poate incepe in copilarie.
Presiunea anturajului joaca un rol important. Fumatul de senzatia tinerilor ca sunt adulti, mai "macho", devenind rebeli fata de generatiile mai in varsta.
Modelul parintilor.
Femeile cred ca fumatul le ajuta sa-si mentina silueta.
Experimental, de obicei experienta trabsformandu-se in adictie.
Tinerii nu cred ca toate efectele fumatului asupra sanatatii pot fi asociate cu persoana lor.
Influenta reclamei asupra tinerilor - fiecare dintre marile companii vehiculeaza imagini care sugereaza stralucire, sex appeal, barbatie, distractie, oferite de modele care promoveaza marca respectiva.

MIJLOACE TERAPEUTICE

Vestea buna este ca exista posibilitatea, cu suport si asistenta din partea personalului calificat, sa se renunte la dependenta de nicotina.
Astfel de produse sunt:
Guma cu nicotina A aparut in 1984. Aceasta guma contine 2 mg/buc. de nicotina, fata de 6-8 mg fata de o tigara. Nicotina se absoarbe mai lent cand este mestecata (90% In 20-30 minute). Se indica folosirea timp de 3-6 luni. Dupa un an de tratament, asociat si cu alte metode de terapie, 30% au reusit sa renunte la fumat. Fara psihoterapie si consiliere din partea medicilor, succesul este scazut.
Plasturele cu nicotina A aparut in 1990. Ele se lipesc pe piele si au continut mai mic de nicotina decat tigara. Dupa un an de tratament, 20% din cei tratati reusesc sa renunte la fumat.
Sprayurile nazale cu nicotina

Alte metode terapeutice:
"Fumatul rapid"
Este gandit a sensibiliza privind efectele negative ale fumatului. Se fumeaza, contra cronometru, trei tigari, inspirand cat mai adanc fumul de tigara pana apare starea de rau.
Fumatul rapid este eficient in combinatie cu alte terapii.
Sensibilizarea deghizata
Inseamna asocierea fumatului cu stimuli negativi, cum ar fi starea rau - voma si greata.
Terapii alternative - hipnoza, acupunctura, fitoterapia, hidroterapia si nutritia.

10 MOTIVE CA SA TE LASI DE FUMAT

1. Fumatul te ucide - renuntarea la fumat iti prelungeste viata
2. Nu ai vrea sa traiesti depinzand de tubul de oxigen
V3. Chimioterapia (medicatia impotriva cancerului) nu este ceva ce iti doresti.
4. Poti sa imbolnavesti persoanele dragi din jurul tau.
5. Te-ai saturat de tusea si expectoratia zilnica.
6. Economisesti banii de medicamente si medic.
7. Fumatul este tot mai putin tolerat in public. La moda este sa fii nefumator.
8. Economisesti bani (la un pachet/zi - cca. 20.000 lei economisesti intr-o luna 600.000 lei)
9. Fumatul nu iti rezolva problemele, renuntatul la fumat, da.
10. Daca altii au putut, poti si tu!

Pagina creata de colectivul Biroului de Promovare a Sanatatii, ASP Timis

# data[].attributes.attachment_link.description
Efectele fumatului asupra sanatatii Tutunul este o planta o care provine din America de Nord si Sud. Originile sunt in anii 6000 a.Chr cand se crede ca indienii americani au inceput sa cultive tutun. La inceputul erei noastre, indienii americani au inceput sa foloseasca tutunul atat in practicile religioase, cat si medicale.